JayJayThrowThrow/commonwealth-wiki-mix huggingface dataset:
Fairchild AC-119

AC-119G Shadow dan AC-119K Stinger dimajukan semasa Perang Vietnam. Mereka menggantikan AC-47 Spooky yang tidak mencukupi dan tambahan kepada AC-130 yang lebih baru. Program pembinaan pesawat AC-119G dan AC-119K sebenarnya dibuat selepas pembinaan pesawat AC-130 Spectre dan bukan sebaliknya.

AC-47 terbukti terdedah pada tembakan dari darat, dan ia dirasakan bahawa kapasiti senjata yang lebih diperlukan. AC-119 Shadow membawa empat meriam mini, berbanding dengan tiga pada AC-47 dan lebih banyak peluru. Stinger menggantikan dua meriam mini dengan dua meriam 20 mm (.26") dari setiap jenis ditukarkan.
Sejarah

Menjelang akhir tahun 1967, penggunaan pesawat senjata AC-47 Spooky amat berjaya, tetapi Tentera Udara Amerika Syarikat merasakan pesawat AC-47 Spooky terlalu kecil. Mereka merancang untuk menggunakan pesawat yang lebih besar. Pesawat AC-130 Spectre amat berjaya tetapi kos operasinya dan kos kerangkanya mahal. Penggunaan AC-130 Spectre kebanyakkan tertumpu di Laluan Ho Chi Minh.

Sebaliknya, Tentera Udara Amerika Syarikat mempunyai banyak kerangka C-119 kerana pesawat ini tidak lagi bera dalam perkhidmatan aktif dan diletakkan dalam simpanan. Di bawah projek Project Gunship III, 26 buah pesawat C-119G dibina sebagai pesawat AC-119G dan 26 buah pesawat C-119K diubahsuai menjadi pesawat AC-119K (Model AC-119K mempunyai tambahan 2 laras meriam M61 berkaliber 20 mm).

Menjelang bulan November 1968, pesawat-pesawat ini dihantar ke Vietnam bagi menyertai Sayap Operasi Khas ke-14 terdiri dari Skuadron Ke-17 dengan AC-119G dan Skuadron Ke-18 dengan C-119K. Pesawat ini berkhidmat sehingga tahun 1971 apabila pasukan ini dibubarkan. Pesawat AC-119 meneruskan perkhidmatan dengan Tentera Udara Vietnam Selatan.
Kelengkapan

Project Gunship III mewujudkan pesawat penyerang yang jauh lebih berupaya berbanding dengan pesawat AC-47 Spooky. Pesawat AC-119 dilengkapkan alat ECM dan radar, berserta dengan Sistem Penglihatan Malam, sistem lampu AVQ-8 Xenon dan pelancar lampu suar LAU-74/A.

Pesawat AC-119K yang dibina untuk menyerang trak di Laluan Ho Chi Minh mempunyai peralatan radar Doppler AN/APN-147, pengimbas infra merah AN/AAD-4, dan radar-radar AN/APQ-133 dan AN/APQ-136. Pesawat AC-119G dilengkapkan dengan 4 pucuk mesingan GAU-2A/A dalam pod SUU-11A/A seperti yang dipasangkan dalam pesawat AC-47 Spooky. Kelengkapan ini kemudiannya ditukarkan dengan modul MXU-470/A. Pesawat AC-119K diberikan kelengkapan lebih berat dan dilengkapkan dengan tambahan 2 pucuk meriam M61 20 mm.
Spesifikasi (AC-119G)

thumb|right|200px|AC-119K
Lihat juga
Pautan luar

*AC-119 Gunship Association web site
*AC-119 gunship page on USAF museum web site


Kategori:Perang Vietnam
Kategori:Pesawat Penyerang
Afrikaner

Kaum Afrikaner adalah kaum kerabat peneroka-peneroka Belanda dan Perancis Huguenot yang menduduki kawasan di selatan Afrika. Mereka juga dikenali sebagai Boer yang bermaksud "petani" dalam bahasa Afrikaans. Pada awal 1800, penduduk Afrikaner telah dihalau oleh peneroka British ke kawasan pedalaman. Migrasi ke kawasan pedalaman ini dipanggil groot trek (penjelajahan besar-besaran) dan kumpulan yang bermigrasi ini dikenali sebagai voortrekkers iaitu penjelajah berbangsa Boer. Oleh sebab mereka terpisah dari pengaruh Eropah, kumpulan ini mengadaptasikan unsur-unsur Afrika dan membangunkan budaya serta bahasa mereka (iaitu bahasa Afrikaans) yang tersendiri.

Kerajaan Afrikaner yang pertama dipanggil Zuid-Afrikaansche Republiek (ZAR) atau Republik Afrika Selatan yang terletak di negeri Transvaal dan ibu negaranya adalah Pretoria. Namun selepas peperangan dengan British, republik ini dibubarkan secara rasmi pada 1900. Bangsa Afrikaner kini dipanggil puak kulit putih di benua Afrika.
Rujukan


Kategori:Kelompok etnik di Afrika Selatan
Kategori: Kelompok etnik
Negara

Negara (Jawi: نݢارا) adalah suatu konsep wilayah di permukaan bumi yang kekuasaannya sama ada politik, ketenteraan, ekonomi, sosial ataupun budayanya diatur oleh kerajaan yang berada di wilayah/negara tersebut. Kerajaan tersebut adalah bebas dan tidak terletak di bawah pemerintahan kerajaan lain.

Kini terdapat 193 buah negara yang diiktiraf oleh Pertubuhan Bangsa-Bangsa Bersatu.
Terminologi

Konsep Negara boleh dilihat daripada tiga aspek, iaitu aspek budaya, aspek geografi dan aspek politik. Dalam bahasa Inggeris, gelaran yang digunakan untuk merujuk kepada negara adalah nation, country dan state. Untuk keterangan lanjut, sila lihat rencana Negara (budaya), Negara (geografi) dan Negara (politik).
Lihat juga

* Daftar negara
Perahu-perahu orang Melayu

Orang-orang Melayu sememangnya telah terkenal sebagai pelaut yang handal. Ketika berada puncak kegemilangan mereka, orang-orang Melayu telah sampai sehingga kebanyakan pulau-pulau yang jauh sehinggakan seluruh kawasan ini dikenali sebagai kepulauan Melayu. Malah, leluhur orang-orang Melayu telah pun sampai sehingga ke Kepulauan Polinesia dan belayar ke sebelah barat sehingga ke Pulau Madagaskar dan pantai barat Afrika. Sehingga hari ini, keturunan mereka masih mendiami tempat-tempat ini.

Malangnya semasa perperangan dunia kedua, kegiatan kapal selam yang membedil kapal-kapal yang berlayar di perairan telah menyebabkan kemerosotan kegunaan kapal-kapal kayu akibat tidak mampu diganti oleh pemiliknya. Seterusnya, pengenalan pengangkutan yang menggunakan kapal-kapal dagang besar yang berenjin dan sistem penggangkutan darat yang bertambah baik mengakibatkan sistem perdagangan menggunakan kapal-kapal kecil lumpuh. Hanya di beberapa kawasan seperti di Aceh perahu-perahu tradisional kayu masih kekal digunakan bagi pengangkutan barangan perdagangan.

Negeri Terengganu merupakan salah sebuah negeri di Malaysia yang mempunyai pelabuhan yang sibuk pada suatu masa. Malah dikatakan bahawa salah satu sebab jalan kereta api tidak dibina melalui Terengganu kerana dibimbangi ia akan menggugat perdagangan kapal layar yang mengangkut barang-barang pada masa itu. Sehingga kini, pembuatan bot kayu buatan tangan yang terkenal di seluruh dunia berada di Pulau Duyung, Terengganu. Bagaimanapun, bot-bot Melayu ini kini lebih dikenali oleh orang-orang luar berbanding orang-orang tempatan yang kurang berminat mempelajari warisan zaman-berzaman ini.
Perahu-perahu orang Melayu

#Lancaran
#Pencalang
# Perahu Aceh
# Perahu bedar
# Perahu bedar besar
# Perahu belakang potong
# Perahu buatan barat
# Perahu cadik
# Perahu dogol
# Perahu gelibat
# Perahu jalorar
# Perahu jalor
# Perahu jokong
# Perahu kajangan/setok
# Perahu kakap
# Perahu kolek
# Perahu pengail / kolek pengail
# Perahu kuel
# Perahu kulit
# Perahu licang
# Perahu Mat Rian
# Perahu payang
# Perahu pinis
# Perahu setak
# Perahu sekoci
# Perahu sekoci kecil
# Sampan Riau

Kategori:Pengangkutan air
Kategori:Perahu
SPH Mediaworks

right|Logo SPH Mediaworks

SPH Mediaworks adalah rangkaian stesen televisyen di Singapura yang mengendalikan dua saluran: Channel i (bahasa Inggeris) dan Channel U (bahasa Cina). Namun pada 2004 SPH bergabung dengan MediaCorp dan pemonopolian pasaran stesen tv di Singapura diteruskan semula oleh Mediacorp. Pada 1 Januari 2005 Channel I secara rasmi berhenti operasinya manakala Channel U dikendalikan oleh pihak Mediacorp.
Sejarah

MediaCorp telah memonopoli pasaran stesen TV di Singapura sejak tahun 1963, iaitu tahun ia ditubuhkan. Keadaan ini berterusan sehingga tahun 2001, ketika itulah kerajaan Singapura memberi lesen kepada Singapore Press Holdings (SPH) untuk memasuki bidang penyiaran television. Penubuhan SPH Mediaworks pada tahun itu telah menamatkan monopoli MediaCorp terhadap paasaran stesen TV Singapura.

Pada awal penubuhannya, SPH Mediaworks mempunyai 2 saluran, iaitu: Channel U yang menyiar program-program berbahasa Cina dan TVWorks, satu saluran yang menyiar dalam bahasa Inggeris. TVWorks dinamakan semula ke "Channel I" pada Mac 2002.
Persaingan dengan MediaCorp

Channel U telah menjalankan persaingan sengit dengan Channel 8 yang kepunyaan MediaCorp. Sebelum dikendalikan oleh MediaCorp, Channel U telah mempunyai bilangan penonton yang berjaya mengatasi bilangan penonton Channel 8 untuk empat tahun berturut-turut.

Selain itu, Channel U telah memenangi banyak anugerah sejak ditubuhkan. Channel U juga pernah menjadi 'Asia's Channel of the Year' pada tahun 2004.

Walaupun Channel U telah terbukti lebih berjaya, tetapi Channel I hanya mempunyai bilangan penonton yang kecil sahaja. Ini disebabkan pasaran TV bahasa Inggeris di Singapura adalah lebih kecil berbanding dengan negara lain. Selain itu, pendapatan iklan Channel I juga kurang memberangsangkan.
Gabungan dengan Mediacorp

Pada tahun 2004, Mediacorp dan SPH bersetuju untuk bergabung untuk mengelakkan berlakunya lebih banyak kerugian ekonomi. Oleh itu, kedua-dua syarikat itu telah selesai bergabung pada 1hb Januari 2005. Satu syarikat baru yang dinamakan Mediacorp TV Holdings telah ditubuhkan. Syarikat itu akan mengendali Channel 5 dan channel 8 yang asalnya di bawah Mediacorp, dan juga Channel U yang asalnya di bawah SPH Mediaworks. Channel I telah dihentikan operasinya pada 1hb Januari 2005.
Aichi B7A

Aichi B7A Ryusei (bahasa Jepun: 愛知 B7A 流星, "Tahi bintang - Shooting Star") adalah pengebom junam dan pengebom torpedo besar dan berkuasa yang dihasilkan oleh Aichi Kokuki KK untuk Imperial Japanese Navy. Kod nama pihak berikat baginya adalah Grace, penerbangan pertamanya adalah pada 1941, tetapi masalah dengan penghantaran enjin bermakna ia tidak dapat dihasilkan dalam jumlah besar sehingga ia terlalu lewat untuk memberi kesan kepada kesudahan peperangan. Tidak terdapat kapal induk untuknya berlepas dan hanya 114 pesawat yang dihasilkan.

Walaupun B7A membawa beban senjata sama seperti pesawat sebelumnya, ia menunjukkan prestasi dan pengendalian seperti pejuang, mengalahkan Mitsubishi Zero yang berkhidmat masa itu. Sekiranya ia dihasilkan dalam jumlah yang besar, ia mampu menjadi saingan yang hangat kepada pejuang tentera laut Amerika Syarikat.

Janakuasanya adalah 1,825 kuasa kuda (1,360 kW) Nakajima NK9C Homare 12 18-silinder enjin radial, dan kapal terbang itu mempunyai ciri sayap 'bengkok' - sayap burung camar terbalik yang menyerupai Junkers Ju 87 Jerman - untuk memberikan ruang bagi kipas tanpa memerlukan kaki bawah yang panjang.
Lihat juga

* Kapal terbang pengebom Jepun 1940-1949
* Kapal terbang pengebom Jepun Perang Dunia II
* Kapal terbang bagi kapal induk
* Daftar kategori kapal terbang


Kategori:Pesawat yang berpangkalan di kapal induk
Kategori:Pesawat tentera
Avro Lancaster

Avro Lancaster merupakan pesawat pengebom berat yang mempunyai empat enjin serta berasal dari United Kingdom. Pesawat ini pernah digunakan semasa Perang Dunia Kedua hasil rekaan dan buatan Avro untuk Tentera Udara Diraja British.
Lihat juga

*Senarai kategori kapal terbang


Kategori:Penerbangan di Lancashire
Lancaster
Kategori:Pesawat pengebom Britain 1940–1949
Kategori:Pengenalan 1942
Kategori:Pengebom Britain Perang Dunia Kedua
Kategori:Pesawat empat enjin
Nakhon Si Thammarat

Nakhon Si Thammarat (; Bahasa Melayu: Negara Sri Dharmaraja) atau ringkasnya disebut Nakhon ialah sebuah wilayah (changwat) yang terletak di selatan Thailand, di pantai timur Teluk Thailand.

Ia berjiran dengan (ikut arah jam mulai selatan) Singgora, Mardelong, Terang, Gehraibi dan Cahaya.

Nama wilayah ini berasal dari bahasa penduduk asal iaitu Melayu saduran Pali-Sanskrit, iaitu Negara Seri Dharmaraja (Kota Raja Dharma yang Suci), nama lainnya ialah Tambralingga atau Ligor.
Geografi

Wilayah ini terletak di pantai Teluk Thailand di sebelah timur Semenanjung Melayu. Sebahagian besar rupa buminya merupakan kawasan hutan yang berceranggah dan berbukit-bukau. Di wilayah ini letaknya puncak tertinggi di rantau selatan Thailand, iaitu Khao Luang pada 1,835 m yang kini terlindung di taman negara Khao Luang.
Sejarah

Pada zaman dahulu, kawasan sekitar Nakhon Si Thammarat merupakan jajahan negara Srivijaya mulai abad ke-3. Menurut Prasasti Ramkhamhaeng, ia merupakan salah satu jajahan Sukhothai. Selepas Sukhothai jatuh, ia jatuh dalam tangan kerajaan Ayutthaya dan dijadikan salah sebuah negara ufti atau wilayah kelas pertamanya.

Ekoran pembaharuan pentadbiran thesaphiban, negeri ini disepadukan dengan negara Thai state dan dijadikan Monthon Nakhon Si Thammarat. Setelah mansuhnya sistem monthon pada tahun 1932, wilayah yang meliputi bahagian-bahagian pusat bekas negeriitu dijadikan sebuah bahagian pentadbiran peringkat tertinggi di Thailand.
Lambang

Mohor wilayah Nakhon Si Thammarat menampilkan candi Phra Baromathat dari Wat Phra Mahathat Voramahavihan, salah sebuah tapak bersejarah yang terpenting di Thailand selatan. Menurut naskhah-naskhah riwayat kota, ia sudah wujud sejak tahun 311, tetapi hasil kaji purba hanya mendapatinya wujud seawal abad ke-13. Rajah candi tersebut dikelilingi oleh 12 haiwan dalam zodiak Cina dalam mohor tersebut yang setiap satunya melambangkan 12 buah kota Naksat atau negeri ufti (termasuk tiga negeri Melayu yang kini menganggotai Malaysia) kepada kerajaan Nakhon Si Thammarat, iaitu:
*tikus (Saiburi)
*lembu (Pattani)
*harimau (Kelantan)
*arnab (Pahang, sebenarnya sebuah kota di Pahang yang ditenggelami tasik)
*naga (Kedah)
*ular (Phatthalung)
*kuda (Trang)
*kambing (Chumphon)
*monyet (Bantaysamer, mungkin Chaiya atau sebuah pekan di Wilayah Krabi)
*ayam (Sa-ulau, belum dikenal pasti, mungkin Songkhla, Kanchanadit atau Pla Tha)
*anjing (Takua Pa)
*babi (Kraburi)

Bunga wilayah ialah Kayu Raja (Cassia fistula), sementara pokok wilayah ialah Pokok Tulang Daing (Millettia atropurpurea).

Cogan kata wilayah Nakhon Si Thammarat ialah เมืองประวัติศาสตร์ พระธาตุทองคำ ชื่นฉ่ำธรรมชาติ แร่ธาตุอุดม เครื่องถมสามกษัตริย์ มากวัดมากศิลป์ ครบสิ้นกุ้งปู , yang berterjemah Bandar bersejarah, Phra That emas, banyak bahan galian, hasil nielo berlogam tiga, berbilang kuil, kaya dengan kerang-kerangan.
Lihat juga

* Chandrabhanu


Kategori:Wilayah di Thailand
Phang Nga

Phang Nga (Bahasa Thai: พังงา; Bahasa Melayu: Pangan) terletak di selatan Thailand, berhampiran dengan Phuket, Krabi, Ranong dan Surat Thani.
Geografi

Phang Nga terletak di sebelah barat Semenanjung Tanah Melayu . Ini termasuklah Teluk Phang Nga. Ia dikenali sebagai pulau James Bond kerana sebuah batu tunggul di situ menjadi lokasi filem The Man with the Golden Gun. Taman Negara Phang Nga telah diisytihar srebagai pulau yang dilindungi pada 1981 kerana kecantikan dan keasliannya. Ramai peminat selam skuba berkunjung ke sini kerana air lautnya sangat jernih dan belum tercemar.
Sejarah

Pada abad ke-18 terdapat tiga bandar iaitu Takuapa, Takuatung dan Phang Nga. Bandar Phang Nga diasaskan pada 1809 semasa penjajahan Raja Rama II yang berperang dengan jirannya Burma. Ramai penduduk Talang yang diserang oleh Burma telah pindah ke Phang Nga. Pada 1840, Phang Nga menjadi sebuah provinsi.

Pada 26 Disember 2006, Phang Nga dibadai oleh tsunami. Beribu-ribu mati lemas , termasuklah cucu Raja Bhumibol Adulyadej bernama Bhumi Jensen.

Kategori:Thailand


Phang Nga Province


Kategori: Wilayah di Thailand
Phattalung

Phatthalung (; Bahasa Melayu: Merdalung, Tulisan Jawi: مردالوڠ) ialah sebuah wilayah (changwat) di selatan Thailand. Wilayah-wilayah berjiran adalah (mengikut arah jam-utara) Nakhon Si Thammarat, Songkhla, Satun dan Trang.
Geografi

Wilayah ini terletak di Semenanjung Melayu. Di timur ia bersempadan dengan Tasik Songkhla yang besar yang cetek, sementara di barat diliputi dengan pergunungan Banjaran Nakhon Si Thammarat. Taman Negara Khao Pu - Khao Ya terletak di kawasan pergunungan ini.
Sejarah

Semasa pemerintahan Raja Ramathibodi I dari kerajaan Ayutthaya pada abad ke-14, Phatthalung menjadi salah satu daripada dua belas kota kerajaan. Pada akhir abad ke-18 Raja Rama I menyerahkan kota itu kepada Kementerian Pertahanan, yang bertanggung jawab untuk semua wilayah selatan. Semasa pembaharuan pentadbiran oleh Raja Chulalongkorn, Phatthalung menjadi sebahagian daripada Monthon Nakhon Si Thammarat.
Demografi

Majoriti penduduk di wilayah ini beragama Buddha Thailand, walaupun 11.1% penduduknya berpegang pada kepercayaan Islam. Banyak orang Islam di Phatthalung mempunyai keturunan etnik Melayu, yang secara beransur-ansur berkahwin dengan orang Thai dan mengamalkan pengaruh budaya Thailand.
Simbol

Meterai wilayah menunjukkan gunung Phu Khao Ok Thalu setinggi 250 meter, iaitu simbol wilayah itu.

Pokok wilayah dan juga bunga wilayah ialah temak (Shorea roxburghii).
Divisyen pentadbiran

Phatthalung dibahagikan kepada 11 daerah (amphoe). Daerah kemudian dibahagikan lagi kepada 65 mukim (tambon) dan 626 kampung (muban).
Pelancongan

Penglihatan

Phra Phutthanirarokhantarai Chaiyawat Chaturathit atau Phra Si Mum Mueang (พระพุทธนิรโรคันตรายชัยวัฒน์จตุรทิศหรือพระสี่มุมเมือง) adalah imej Buddha Selatan dan sebuah objek pujaan bertuah Phatthalung. Imej Buddha gangsa ini dalam kedudukan bertakafur disemadikan di dalam sebuah astaka dengan empat anjung di latar depan. Ia terletak di antara Dewan Bandaraya dan Mahkamah Wilayah Phatthalung.

Wat Khuha Sawan (วัดคูหาสวรรค์) Ini adalah salah satu dari tugu kuno Phatthalung. Terdapat satu imej Buddha yang berbaring, pagoda, dan imej Buddha lain ditemui di dalam gua bersama-sama dengan batu bersurat dari tanah liat zaman Sriwijaya.


Khao Ok Talu (เขาอกทะลุ) Ia adalah sebuah tanda simbolik di Phatthalung, dengan ketinggian kira-kira 250 m. Terdapat anak tangga yang menuju ke puncaknya. Pemandangan Phatthalung boleh dilihat dari sini.
Rujukan
Pautan luar

*Province page from the Tourist Authority of Thailand

*Tapak web provins (Thai sahaja)
*Phattalung provincial map, coat of arms and postal stamp



Kategori: Wilayah di Thailand
Phuket

Phuket (Bahasa Thai: ภูเก็ต; Bahasa Melayu: Bhuket) ialah salah satu wilayah di selatan Thailand.

Jiran yang berdekatan ialah Phang Nga dan Krabi, tetapi Phuket merupakan sebuah pulau tanpa sebarang sempadan. Pulau ini dihubungi melalui kapal terbang. Lapangan Terbang Antarabangsa Phuket terletak di selatan pulau ini.
Sejarah

Phuket pernah diserang oleh tentera Myanmar pada 1785. Akan tetapi, Kapten Francis Light dari Syarikat Hindia Timur Inggeris telah menghantar mesej kepada pemerintah di sana bahawa Burma akan menyerang. Semasa pemerintahan Raja Rama V, Phuket menjadi pusat pemerintahan wilayah selatan Thailand dan mengeluarkan bijih timah.
Ekonomi

Perlombongan bijih timah merupakan kegiatan utama ekonomi Phuket semenjak abad ke-16 yang menyaksikan penglibatan orang Cina dalam perlombongan. Kebanyakan dari mereka adalah daripada suku Hakka dan pengaruh mereka dapat dilihat dalam budaya dan makanan masyarakat Phuket. Dengan kejatuhan harga bijih timah, kegiatan perlombongan tidak lagi dilakukan sehingga hari ini.

Ekonomi pulau ini sekarang dipacu oleh ladang getah dan pelancongan yang menarik ramai penyelam untuk datang ke Phuket setiap tahun. Selain daripada itu, ramai pelancong lelaki dan perempuan juga datang ke Phuket kerana tarikan aktiviti waktu malam seperti kelab malam, bar dan pelacuran.

Semenjak 1980-an, pantai-pantai di Phuket terutamanya di sebelah barat dibangunkan menjadi pusat pelancongan. Pantai-pantai ini termasuklah Patong, Karon dan Kata sebagai salah satu destinasi popular. Walaupun dilanda tsunami pada tahun 2004, Phuket masih dapat dibangunkan kembali.
Tsunami

Phuket dan kawasan berdekatannya dilanda ombak besar atau tsunami pada 26 Desember 2004 yang menyebabkan kerosakan besar. Dianggarkan 250 orang terkorban di Phuket termasuk pelancong asing. Boleh dikatakan semua pantai utama Phuket di barat terutama Kamala, Patong, Karon dan Kata mengalami kerosakan teruk. Kerosakan dapat diperbaiki semula pada Februari 2005 dan pelancongan kembali rancak di Phuket.
Pautan luar

* Maklumat Phuket dari Tourist Authority of Thailand


Kategori:Wilayah di Thailand
Ranong

{|border=1 align=right cellpadding=2 cellspacing=0 width=100 style="margin: 0 0 1em 1em; background: #f9f9f9; border: 1px #aaa solid; border-collapse: collapse; font-size: 95%;"
|+ WILAYAH RUNNDHUEING, (ระนอง), Rannong
|-

Lokasi Ranong
Keluasan:
3,298.0 km²
Jumlah penduduk
161,210 (tahun 2000)
Kepadatan:
49 inh./km ²


Runddhong (Bahasa Thai: ระนอง (rannong) / Bahasa Melayu: Rundung) ialah nama sebuah bandar dan wilayah di selatan Thailand. Ia juga menjadi pusat daerah Amphoe Mueang Ranong. Jumlah penduduknya 16,163 orang dan digelar thesaban mueang.

Bandar ini terletak di sebelah Sungai Kraburi, bertentangan dengan sempadan Myanmar. Jalan Phetkasem (atau Thailand Route 4) melalui bandar ini dan ia menjadi jalan pengangkutan yang penting. Lapangan Terbang Ranong terletak 24km di selatan bandar ini. Lembaga Pelabuhan Thailand menguruskan Pelabuhan Ranong yang memghadap Lautan Hindi.


Kategori:Bandar di Thailand
Kategori:Sempadan Burma-Thailand
Kategori:Pelabuhan di Lautan Hindi


Kategori:Wilayah di Thailand
Wilayah Songkhla

Songkel (; Bahasa Melayu: Singgora; Tulisan Jawi: سيڠݢورا) merupakan salah satu daripada wilayah-wilayah (changwat) di selatan Thailand. Wilayah-wilayah yang berdekatan adalah Satun, La-Patung, Nakhon Si Thammarat, Pattani dan Yala. Di bahagian selatan Songkhla bersempadan dengan Malaysia.

Berbeza dengan kebanyakan wilayah lain, ibu kota, Songkhla bukanlah bandar terbesar dalam wilayah itu. Bandar yang lebih baru Hat Yai, yang mempunyai populasi seramai 359,813 orang, dianggap lebih besar, dua kali lebih banyak daripada populasi Songkhla (163,072). Ini sering membawa salah tanggapan bahawa Hat Yai adalah ibu kota wilayah.
Geografi

Wilayah ini terletak di Semenanjung Tanah Melayu dan berpantai dengan Teluk Thailand. Tempat paling tinggi adalah Khao Mai Kaeo dengan 821 meter.

Di utara wilayah ini terletak Tasik Songkhla, tasik semula jadi terbesar di Thailand. Tasik ini berkeluasan 1,040 km². Dua taman negara terketak dalam wilayah ini. Taman Negara Sankalakhiri meliputi 214 km² tanah tinggi pergunungan di sempadan Thailand - Malaysia (Sankalakhiri ialah panggilan orang Thailand untuk Banjaran Titiwangsa); Khao Nam Khang, juga terletak di kawasan pergunungan.
Sejarah

Nama Songkhla sebenarnya adalah dari perkataan Singgora (Jawi: سيڠڬورا) yang bermaksud kota singa dalam Bahasa Melayu. Ini merujuk kepada sebuah gunung berbentuk singa berdekatan kota Songkhla.

Dahulunya,Songkhla atau Singgora,nama asal wilayah Melayu sebelum dikuasai oleh kerajaan Siam atau kini,Thailand salah satu wilayah yang pernah berada di bawah kekuasaan Kesultanan Kedah dan Kerajaan Patani.
Demografi

Majoriti penduduk Songkhla beragama Buddha, kebanyakannya orang Thai atau Cina Thai. Kira-kira satu perempat daripada penduduk adalah Muslim.
Simbol

Lamabang wilayah Songkhla memaparkan kulit kerang di atas Phan (dulang) dengan hiasan kaca.
Bahagian pentadbiran

Songkhla dibahagikan kepada 16 daerah (amphoe), daerah-daerah ini pula dibahagi lagi kepada 127 sub daerah (tambon) dan 987 kampung (muban).


{
}
Nota
Rujukan

*
Pautan luar

*Halaman wilayah daripada Pihak Berkuasa Pelancongan Thailand
*Laman web wilayah

*Peta wilayah Songkhla, jata dan cop pos


Kategori:Wilayah di Thailand
Chachoengsao

{| border=1 align=right cellpadding=2 cellspacing=0 width=100 style="margin: 0 0 1em 1em; background: #f9f9f9; border: 1px #aaa solid; border-collapse: collapse; font-size: 95%;"
|+ฉะเชิงเทราChachoengsao
|-
Lokasi Chachoengsao
Keluasan:5,351.0 km²
Jumlah penduduk635,153 (tahun 2000)
Kepadatan:119 inh./km²


Chachoengsao () ialah sebuah provinsi di bahagian tengah Thailand.


Kategori:Wilayah di Thailand
Chanthaburi

{| border=1 align=right cellpadding=2 cellspacing=0 width=100 style="margin: 0 0 1em 1em; background: #f9f9f9; border: 1px #aaa solid; border-collapse: collapse; font-size: 95%;"
|+จันทบุรีChanthaburi
|-
Lokasi Chanthaburi
Keluasan:6,338.0 km²
Jumlah penduduk480,064 (tahun 2000)
Kepadatan:76 inh./km²


Chanthaburi (; ) ialah sebuah wilayah (changwat) yang terletak di selatan Thailand, di pantai timur Teluk Thailand.
Rujukan

Kategori:Wilayah di Thailand